**ELEMENTI I KRITERIJI OCJENJIVANJA U NASTAVI NJEMAČKOG JEZIKA**

**(4. razred)**

**Elementi ocjenjivanja:**

1. Razumijevanje slušanjem
2. Razumijevanje čitanjem
3. izražavanje i stvaranje - usmeno
4. izražavanje i stvaranje - pisano

**OCJENA ODLIČAN:**

Učenik razumije sugovornika ako ovaj govori polako i razgovijetno, te koristi poznati fond riječi. Učenik pravilno izgovara poznate riječi i može pravilno odgovoriti na postavljena pitanja. Vlada cjelokupnim obrađenim fondom riječi i samostalno se izražava u okviru istoga. Učenik može pravilno pročitati poznati tekst uz prethodno vježbanje, te odgovoriti na jednostavna pitanja o tekstu. Samostalno i točno može napisati nekoliko rečenica o sebi, svojoj obitelji i prijateljima. Riječi prepisuje točno, a zapisuje ih uz minimalne pogreške. Učenik redovito izvršava sve svoje obveze i sudjeluje na nastavnom satu.

**OCJENA VRLO DOBAR:**

Učenik razumije sugovornika ako ovaj govori polako i razgovijetno, te koristi poznati fond riječi uz manje poteškoće. Učenik većinom pravilno izgovara poznate riječi i može odgovoriti na postavljena pitanja uz manje pogreške. Vlada većim djelom obrađenog fonda riječi i uz

manju pomoć se uspješno i točno izražava u okviru istoga. Učenik može s manjim pogreškama pročitati poznati tekst uz prethodno vježbanje, te odgovoriti na jednostavna pitanja o tekstu uz manju pomoć. Riječi prepisuje pretežno točno, a zapisuje ih uz povremene pogreške, ali ih uz poticaj učitelja ispravlja. Učenik redovito izvršava sve svoje obveze i sudjeluje na nastavnom satu.

**OCJENA DOBAR:**

Učenik razumije sugovornika ako ovaj govori polako i razgovijetno uz veće poteškoće. Učenik ima problema s izgovorom poznatih riječi i može odgovoriti na postavljena pitanja uz veće pogreške. Vlada samo dijelom obrađenog fonda riječi, a u govornom izražavanju ga rabi

samo uz pomoć. Učenik može s većim pogreškama pročitati poznati tekst uz prethodno vježbanje, te odgovoriti na jednostavna pitanja o tekstu uz veću pomoć. Učenik samo dio riječi prepisuje točno, a zapisuje ih uz veće pogreške. Učenik neredovito izvršava sve svoje obveze i smanjeno je aktivan na nastavnom satu.

**OCJENA DOVOLJAN:**

Učenik jedva razumije sugovornika koji govori polako i razgovijetno koristeći poznati fond riječi. Učenik ima problema s izgovorom poznatih riječi i može odgovoriti na postavljena pitanja samo uz pomoć, čineći veće pogreške. Vlada samo manjim dijelom obrađenog fonda riječi, a u govornom izražavanju ga rabi isključivo uz pomoć. Učenik ne može pročitati poznati tekst uz prethodno vježbanje, a na jednostavna pitanja o tekstu, uz veću pomoć, odgovara pretežno pogrešno ili ne daje odgovore. Učenik točno prepisuje samo manji dio riječi, a zapisuje ih pretežno netočno. Učenik neredovito izvršava sve svoje obveze i nije aktivan na nastavnom satu.

**OCJENA NEDOVOLJAN:**

Učenik ne razumije sugovornika koji govori polako i razgovijetno, koristeći poznati fond riječi. Učenik pogrešno izgovara poznate riječi i ne može odgovoriti na postavljena pitanja

ni uz pomoć. Ne vlada obrađenim fondom riječi, niti ga u govornom izražavanju može rabiti. Učenik ne može pročitati poznati tekst uz prethodno vježbanje, niti odgovoriti na jednostavna pitanja o tekstu. Učenik riječi ne prepisuje točno i neredovito izvršava sve svoje obveze te nije aktivan na nastavnom satu

**ELEMENTI I KRITERIJI OCJENJIVANJA U NASTAVI NJEMAČKOG JEZIKA**

**(od 5. do 8.razreda)**

**Elementi ocjenjivanja:**

1. Razumijevanje
2. Govorne sposobnosti
3. Sposobnost pismenog izražavanja
4. Jezične zakonitosti – gramatika

RAZUMIJEVANJE

**odličan(5)**

Nakon čitanja/slušanja teksta učenika točno odgovara na pitanja, ispravlja netočne tvrdnje, točno povezuje riječi i njihove definicije, točno nadopunjuje zadane rečenice, prijevod rečenica je točan, te razumije jezičnu poruku.

**vrlo dobar(4)**

Nakon čitanja/slušanja teksta učenik većinom točno odgovara na postavljena pitanja, točno ispravlja većinu netočnih tvrdnji te može povezati većinu riječi i njihovih definicija. Uglavnom točno prevodi rečenice te razumije jezičnu poruku.

**dobar(3)**

Nakon čitanja/slušanja teksta učenik sporije, ali uz pomoć učitelja točno odgovara na postavljena pitanja, uz učiteljevu pomoć točno ispravlja dio netočnih tvrdnji te povezuje dio riječi i njihove definicije, može točno nadopuniti dio zadanih rečenica i samo djelomično razumije jezičnu poruku, ali tek nakon nekoliko ponavljanja ili ako sugovornik govori sporo i razgovijetno.

**dovoljan(2)**

Nakon čitanja/slušanja teksta učenik razumije samo dijelove teksta sporije i uz učiteljevu pomoć točno odgovara na više od pola postavljenih pitanja, koristeći uglavnom kratke odgovore, povezivanje riječi i definicija teče otežano, ali uz učiteljevu pomoć ipak uspijeva, a točno prevodi kratke jednostavne rečenice.

nedovoljan(1)

Učenik ne razumije pitanja, izlaganja, pročitani tekst ni uz pojednostavljenja i pojašnjenja.

ČITANJE:

odličan(5): čita tečno i sigurno bez greške ili do dvije greške (ovisno o težini riječi)

vrlo dobar(4): čita tečno i sigurno sa tri do četiri greške

dobar(3): čita polako sa pet do sedam grešaka

dovoljan(2): čita polako i nesigurno sa osam do deset grešaka

nedovoljan(1): čita nesigurno sa više od deset grešaka

GOVORNE SPOSOBNOSTI

**odličan(5)**

Izražava svoje misli tečno i dosta pravilno, zna upotrijebiti vokabular i fraze na ispravan način, s pravilnim izgovorom i intonacijom. Usvojeni vokabular uspješno prenosi na nove situacije (samostalno opisuje osobe, predmete i situacije, samostalno povezuje i prepričava elemente priče, dijaloga, razgovora samostalno iznosi rezultate skupnog ili pojedinačnog rada, vrlo uspješno vodi kratke dijaloge u sklopu poznatih situacija).

**vrlo dobar(4)**

Govori korektno koristeći osnovni fond riječi i fraza, ponekad upotrijebi riječ ili frazu neadekvatno. Nakon upozorenja učitelja, sposoban je ispraviti pogreške. U pojedinim elementima izgovora intonacija nije sigurna( djelomično samostalno opisuje osobe, predmete i situacijeuz manju pomoć povezuje i prepričava elemente priče, dijaloga i razgovora, samostalno iznosi rezultate skupnog ili pojedinačnog rada, uz manju pomoć vodi kratke dijaloge u sklopu poznatih situacija).

**dobar(3)**

Služi se skromnim fondom riječi i ponekad upotrebljavariječ ili frazu neadekvatno za misao koju želi izraziti. Neadekvatno upotrijebljenu riječ ili frazu može ispraviti uz pomoć učitelja. Može se sporazumijevati (uz model i manju pomoć učitelja prepričava elemente priče, dijaloga irazgovora i opisuje osobe, predmete i situacije, treba ga poticati da iznosi rezultate skupnog ili pojedinačnog rada, djelomično samostalno vodi kraće dijaloge poznatih situacija).

**dovoljan(2)**

Pogreške u konverzaciji i izgovoru, rijetko nalazi odgovarajuće riječi ili fraze. Teško se izražava, vokabular oskudan(isključivo uz pomoć i vođenje učitelja jednostavnim rečenicama opisuje osobe,predmete i situacije, iznosi rezultate pojedinačnog rada, prepričava kraće priče, reproducira kratke dijaloge uz ponavljanje za modelom)

**nedovoljan(1)**

Nije u stanju usmeno se izraziti u razgovoru niti primijeniti znanje uz pomoć učitelja.

PISMENO IZRAŽAVANJE

**odličan(5)**

Učenik može samostalno i kreativno pismeno izraziti svoje misli, bez većih gramatičkih i ortografskih pogrešaka. Diktat piše točno i bez većih ortografskih pogrešaka. Samostalno odgovara na zadana pitanja i rješava zadatke nakon pročitanog teksta.

**vrlo dobar(4)**

Učenik može samostalno pismeno izraziti svoje misli, s ponekom gramatičkom ili ortografskom pogreškom. Djelomično samostalno piše razne vrste tekstova prema uzorku, većinom samostalno odgovara na zadana pitanja i rješava zadatke nakon pročitanog teksta.

**dobar(3)**

Učenik ne može bez pomoći izraziti svoje misli pismenim putem. Pravi veće ortografske i gramatičke pogreške. Uz pomoć učitelja i dodatne upute piše razne tekstove prema uzorku, djelomično samostalno pisano odgovara na zadana pitanja i rješava zadatke nakon pročitanog teksta.

**dovoljan(2)**

Učenik nije savladao vještinu samostalnog pismenog izražavanja pa ga se mora voditi kroz pismeni rad (pitanja, popunjavanje). Uz pomoć učitelja i dodatne upute piše kraće tekstove prema uzorku, teže pismeno odgovara na zadana pitanja i rješava zadatke nakon pročitanog teksta.

**nedovoljan(1)**

Učenik se ne može pismeno izražavati ni uz pomoć učitelja.

**Postotak pisanog ispita:** odličan(5) 90%-100%

vrlo dobar(4) 76%-89%

dobar(3) 64%-75%

dovoljan(2) 51%-63%

nedovoljan(1) 0%-50%

Tijekom nastavne godine pišu se 2 velike provjere znanja, u pravilu jedna po polugodištu. Nakon obrađenih i uvježbanih nastavnih jedinicausmeno se provjerava usvojenost gradiva

( vezana uz obrađeni nastavni sadržaj) uz prethodnu najavu.

Diktat- ocjenjuje se prema broju riječi u diktiranom tekstu i prema broju pogrešaka

DULJINA DIKTATA OCJENA BROJ POGREŠAKA

10 do 25 riječi odličan(5) 0,1, 2

vrlo dobar (4) 3

dobar (3) 4,5

dovoljan(2) 6

nedovoljan(1) 7 i više\_\_\_\_\_\_

25 do 40 riječi odličan (5) 0,1, 2

vrlo dobar (4) 3,4

dobar (3) 5,6,7

dovoljan (2) 8,9,10

nedovoljan(1) 11 i više

JEZIČNE ZAKONITOSTI-GRAMATIKA

**odličan(5)**

Učenik je u potpunosti usvojio tvorbu i uporabu glagolskih vremena, obrađenih gramatičkih sadržaja, te ih pravilno upotrebljava u pismenom i usmenom izražavanju.

**vrlo dobar(4)**

Jezične zakonitosti temeljito poznaje, ali u primjeni u govoru i pismu ponekad pravi pogreške. Povremene pogreške može naknadno samostalno ispraviti.

**dobar(3)**

Jezične zakonitosti i kategorije poznaje, ali u govoru i pismu čini puno pogrešaka u njihovoj primjeni pa je smisao ponekad djelomično nejasan.Neke jednostavne strukture koristi uglavnom točno, uz poneku pogrešku.

**dovoljan(2)**

Jezične zakonitosti i strukture slabije poznaje (na razini prepoznavanja). U primjeni u govoru i pismu često griješi pa se teže zaključuje što želi reći.

**nedovoljan(1)**

Jezične zakonitosti poznaje slabo ili nikako pa ih ne može ni primjenjivati.

**Oblici praćenja učenika:**

Usmeno provjeravanje -nenajavljeno, na svakom nastavnom satu (odgovori na pitanja s ciljem provjere razine usvojenosti leksika (riječi) i gramatike.Obuhvaćaju provjeru sposobnosti govorne produkcije i mogućnost kreativne primjene usvojenog vokabulara i gramatičkih struktura u obliku prepričavanja, prijevoda, usmeno-slikovnih prezentacija, aktivnog sudjelovanja u kreiranju nastavnog sata, rezimiranja obrađivanih tema i područja. Učenici svojim aktivnim uključivanjem kreiraju svoju ocjenu.

Učenikova aktivnost, kao i nedostatak aktivnosti, prati se i može se ocijeniti na svakom satu.

Pismene provjere idiktati -s ciljem provjere razine usvojenosti leksika i navedenih gramatičkih cjelina.Sadržajno i vokabularom obuhvaćaju obrađene cjeline te gramatičko jezične sadržaje obrađivane u obuhvaćenim cjelinama. Tipovi zadataka koji će biti zastupljeni u velikog pismenoj provjeri prethodno se najave i prezentiraju učenicima.

Domaće zadaće -učitelj redovito prati rad učenika, vodi evidenciju o tome koji učenici ne pišu zadaće. Učenici trebajuredovito nositi pribor za rad.Nenošenje pribora evidentira se u dnevniku rada.

**ZAKLJUČNA OCJENA IZ NJEMAČKOG JEZIKA**

Zaključna ocjenase ne izvodi računanjem aritmetičke sredine, već proizlazi iz brojčanih

ocjena i opisnog praćenja učenika tijekom cijele školske godine i može biti veća ako je učenik

pokazao napredak u drugom polugodištu. Opisno praćenje će utjecati na završnu ocjenu.